
     R E F E R A T   D E   A P R O B A R E 
privind aprobarea Documentației tehnico - economice și a Devizului General pentru obiectivul de investiții „DESFIINȚAREA MANSARDEI IMOBILULUI AMBULATORIU A SPITALULUI MUNICIPAL BRAD,
 JUDEȚUL HUNEDOARA”




Având în vedere că mansarda clădirii Ambulatoriu și Dispensar TBC a Spitalului Municipal Brad nu s-a construit în baza unui proiect autorizat și ținând cont de vechimea construcției și starea avansată de degradare a acesteia, s-a comandat o expertiză tehnică în vederea determinării gradului de siguranță a clădirii.
 În urma expertizei tehnice nr. 208/2017 întocmită de expert tehnic Alexandru Oros, s-a constatat că această construcție  nu corespunde din punct de vedere calitativ,  astfel că se impune desființarea acesteia. 
Imobilul identificat prin C.F. nr. 66902 Brad este proprietatea publică a Municipiului Brad și este compus din teren și clădiri, după cum urmează:
- 	teren intravilan (nr. crt. A1), nr. cad. 66902 – S = 870 mp;
- 	construcție (nr. crt. A1.1), nr. cad. 66902-C1, întabulată DISPENSAR TBC AL SPITALULUI MUNICIPAL BRAD – Sc = 222 mp; Scd = 222 mp;
- 	construcție (nr. crt. A1.2), nr. cad. 66902-C2, întabulată COMPARTIMENT PRIMIRE-URGENTE AL SPITALULUI MUNICIPAL BRAD – Sc = 98 mp; Scd = 98 mp;
- construcție (nr. crt. A1.3), nr. cad. 66902-C3, întabulată AMBULATORIU INTEGRAT AL SPITALULUI MUNICIPAL BRAD – Sc = 550 mp; Scd = 2750 mp.
Clădirea care face obiectul proiectului a fost construită la sfârșitul anilor 1970.
[bookmark: _Hlk39158122]Inițial aceasta avea acoperiș tip terasă necirculabilă. În urmă cu aproximativ 20 de ani a fost realizată o șarpantă de lemn cu învelitoare din țiglă ceramică. Pentru că exista intenția mansardării ei au fost prevăzute lucarne și s-au realizat frontoane și atice din zidărie de BCA cu centuri de beton armat la cota superioară. Aceste zidării nu au fost tencuite nici pe interior, nici pe exterior iar la lucarne nu s-au montat tâmplării. Drept urmare, în timp, acestea, inclusiv țigla și elementele de lemn ale șarpantei, s-au deteriorat și au permis infiltrații care au produs daune izolației, planșeului și instalațiilor clădirii.
	Față de cele de mai sus am inițiat prezentul proiect de hotărâre prin care am propus aprobarea Documentației tehnico - economice și a Devizului General pentru obiectivul de investiții „DESFIINȚAREA MANSARDEI IMOBILULUI AMBULATORIU A SPITALULUI MUNICIPAL BRAD, JUDEȚUL HUNEDOARA”.
	Valoarea Devizului General este de 161.753,30 lei cu TVA, respectiv 136.015,76 lei fără TVA, din care C+M 110.086,90 lei cu TVA, respectiv 92.510,00 lei fără TVA.
 	Precizez că această sumă se va cuprinde în Programul de Investiții Publice pe anul 2021 la Capitolul 66 – ”Sănătate”.
	În contextul celor de mai sus, supun spre dezbatere plenului Consiliului Local al Municipiului Brad proiectul de hotărâre în forma prezentată.
	Invoc în susţinerea propunerii mele prevederile  art. 44 alin. 1 din Legea nr. 273/2006 privind finanţele publice locale, cu modificările și completările ulterioare şi ale H.G. nr. 907/2016  privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice.

